It-tagħlim tal-profeti ħajjin u ta' mexxejja oħra tal-Knisja jipprovdilna gwida ispirata hekk kif aħna nfittxu li nipparteċipaw fil-ħidma tal-Mulej. Fit-tieni u r-raba' Ħadd ta' kull xahar, il-presidenzi tal-kworum u tas-Soċjetà tal-Għajnuna jagħżlu li jiddiskutu messaġġ mill-konferenza, ibbażat fuq il-bżonnijiet tal-membri u l-gwida tal-Ispirtu. Xi kultant, l-isqof jew il-president tal-wited jista' wkoll jissuġġerixxi xi messaġġ. Ġeneralment, il-mexxejja għandhom jenfasizzaw messaġġi mingħand il-membri tal-Ewwel Presidenza u l-Kworum tat-Tnax-il Appostlu. Madankollu, jista' jiġi diskuss kwalunkwe messaġġ mill-aktar konferenza riċenti. Il-mexxejja u l-għalliema għandhom isibu modi kif iħeġġu lill-membri jaqraw il-messaġġi magħżula qabel il-laqgħa. Għal aktar informazzjoni dwar il-laqgħat tal-kworum tal-presbiteri u tas-Soċjetà tal-Għajnuna, ara General Handbook: Serving in The Church of Jesus Christ of Latter-day Saints, 8.2.1.2 , 9.2.1.2 , ChurchofJesusChrist.org . Tħejjija biex Tgħallmu Il-mistoqsijiet li ġejjin jistgħu jgħinu lill-għalliema hekk kif huma jippjanaw li jużaw xi messaġġ mill-konferenza ġenerali biex jgħallmuh. X'inhu dak li jridna nifhmu l-kelliem? X'prinċipji tal-evanġelju qiegħed jgħallem? Dan kif jista' japplika għall-kworum jew għas-Soċjetà tal-Għajnuna tagħna? Xi skrittura uża l-kelliem biex jissapportja l-messaġġ tiegħu? Hemm xi skrittura oħra li aħna nistgħu naqraw li twassal biex tkabbar l-għarfien tagħna? (Intom tafu ssibu xi wħud minn din l-iskrittura fin-noti tal-aħħar tal-messaġġ jew fil-Gwida tas-Suġġetti.) X'mistoqsijiet nista' nistaqsi li jgħinu lill-membri jixtarru l-messaġġ? X'mistoqsijiet jistgħu jgħinuhom jaraw ir-relevanza tal-messaġġ f'ħajjithom, fil-familji tagħhom, u fil-ħidma tal-Mulej? X'nista' nagħmel biex nistieden l-Ispirtu fil-laqgħa tagħna? X'nista' nuża biex intejjeb id-diskussjoni, inkluż stejjer, analoġiji, mużika, u xogħol tal-arti? X'uża l-kelliem? Kif nista' ngħin lill-membri jħossu x-xewqa li jaġixxu skont dik l-istedina? Ideat għall-Attività Hemm ħafna modi kif nistgħu ngħinu lill-membri jitgħallmu mill-messaġġi tal-konferenza ġenerali. Li ġejjin huwa xi ftit eżempji; jista' jkun li intom għandkom xi ideat oħra li jafu jkunu aktar effettivi fil-kworum jew fis-Soċjetà tal-Għajnuna tagħkom. Iddiskutu fi gruppi. Aqsmu l-membri fi gruppi żgħar, u assenjaw lill-membri ta' kull grupp biex jaqraw u jiddiskutu sezzjoni differenti mill-messaġġ tal-konferenza. Imbagħad staqsu lill-membri ta' kull grupp biex jaqsmu mal-oħrajn xi verità li huma jkunu tgħallmu. Jew forsi tridu tiffurmaw xi gruppi ma' nies oħra li studjaw sezzjoni differenti u tħalluhom jaqsmu mal-oħrajn dak li huma tgħallmu. Wieġbu l-mistoqsijiet. Stiednu lill-membri biex iwieġbu ċerti mistoqsijiet bħal li ġejjin dwar il-messaġġ mill-konferenza: X'veritajiet tal-evanġelju nistgħu nsibu f'dan il-messaġġ? Aħna kif nistgħu napplikaw dawn il-veritajiet? Xi stedina jew barkiet imwiegħda ngħataw fil-messaġġ? X'jgħallem dan il-messaġġ dwar il-ħidma li Alla jridna nwettqu? Aqsmu xi kwotazzjonijiet mal-oħrajn. Stiednu lill-membri biex jaqsmu xi kwotazzjonijiet mill-messaġġ tal-konferenza li jispirawhom biex iwettqu r-responsabbiltajiet tagħhom fil-ħidma tas-salvazzjoni. Ħeġġuhom biex jikkunsidraw kif huma jistgħu jaqsmu dawn il-kwotazzjonijiet biex ibierku lil ħaddieħor, fosthom lill-maħbubin tagħhom u n-nies li huma jimministraw. Aqsmu mal-oħrajn lezzjoni b'użu ta' oġġetti. Stiednu minn qabel xi ftit membri biex iġibu magħhom xi oġġetti mid-dar li jistgħu jużaw biex jgħallmu dwar il-messaġġi mill-konferenza. Matul il-laqgħa, itolbu lill-membri jispjegaw kif dawk l-oġġetti jirrelataw mal-messaġġ. Ħejju lezzjoni biex tgħallmuha fid-dar. Itolbu lill-membri biex, tnejn tnejn, jippjanaw lezzjoni għal-lejla d-dar ibbażata fuq messaġġi mill-konferenza. Kif nistgħu nagħmlu l-messaġġ relevanti għall-familji tagħna? Kif nistgħu naqsmu dan il-messaġġ man-nies li lilhom nimministraw? Aqsmu l-esperjenzi tagħkom. Aqraw flimkien diversi dikjarazzjonijiet mill-messaġġ tal-konferenza. Itolbu lill-membri biex jaqsmu ċerti eżempji mill-iskrittura u minn ħajjithom li juru jew jirrinforzaw id-duttrina mgħallma f'dawn id-dikjarazzjonijiet. Tgħallmu dwar xi skrittura. Stiednu lill-membri biex jaqraw xi skrittura li hemm referenza għaliha fil-messaġġ tal-konferenza. Itolbuhom jiddiskutu kif it-tagħlim fil-messaġġ jgħinhom jifhmu aħjar l-iskrittura. Sibu tweġiba. Fasslu minn qabel xi ftit mistoqsijiet li jistgħu jiġu mwieġba permezz tal-messaġġ tal-konferenza. Iffokaw fuq mistoqsijiet li jwasslu biex wieħed jaħseb b'mod profond jew biex japplika l-prinċipji tal-evanġelju (araw Teaching in the Savior's Way, 31–32 ). Imbagħad agħtu ċans lill-membri biex huma jagħżlu xi mistoqsija u wara jippruvaw isibu t-tweġiba tagħha fil-messaġġ. Stednuhom biex jiddiskutu t-tweġibiet tagħhom fi gruppi żgħar. Sibu frażi. Stiednu lill-membri biex fil-messaġġ tal-konferenza huma jfittxu xi frażijiet li għalihom għandhom sinifikat. Itolbuhom jaqsmu dawn il-frażijiet u x'tgħallmu minnhom mal-oħrajn. Kif jista' jgħinna dan it-tagħlim inwettqu l-ħidma tal-Mulej? Oħolqu xi ħaġa. Stiednu lill-membri biex jagħmlu xi poster jew bukmark li fihom jinkludu dikjarazzjoni qasira li tispirak mill-messaġġ tal-konferenza. Agħtuhom opportunità li jaqsmu mal-oħrajn dak li jkunu għamlu. Għal aktar ideat biex tistudja u tgħallem mill-messaġġi tal-konferenza ġenerali, ara " Ideas for Learning and Teaching from General Conference " li jinsab fil-Librerija tal-Evanġelju taħt Konferenza Ġenerali.